อยากทราบวิธีรักษาคะ ควรทำอย่างไรได้บ้าง จะหายขาดได้ไหม
สวัสดีค่ะ Pppptttt,เชื้อไวรัส HPV ชนิดสายพันธ์ุย่อย 16 เป็นเชื้อไวรัสที่มีโอกาสทำให้เกิดมะเร็งปากมดลูกได้โดยปกติ การตรวจคัดกรองหามะเร็งปากมดลูก จะตรวจดูเซลล์จากปากมดลูกและอาจร่วมกับการตรวจหาเชื้อไวรัส HPV ดังนั้น แนะนำควรดูว่าผลการตรวจเซลล์มีความผิดปกติด้วยหรือไม่ หากผลระบุว่าพบเซลล์ผิดปกติ แนะนำควรไปพบสูติ-นรีแพทย์เเพื่อทำการตรวจต่อไป หรือหากไม่มีผลการตรวจหาเซลล์จากปากมดลูกร่วมด้วย ก็ควรนำผลการตรวจหาเชื้อไวรัส HPV ไปพบสูติ-นรีแพทย์เช่นกัน ซึ่งแพทย์จะทำการตรวจต่อด้วยการใช้กล้องส่องปากมดลูก และตัดชิ้นเนื้อที่ปากมดลูกไปตรวจค่ะหากผลการติดชิ้นเนื้อที่ปากมดลูก ไม่พบความผิดปกติอะไร แพทย์ก็จะนัดตรวจหามะเร็งปากมดลูกเป็นระยะๆ ทุก 6 เดือน- 1 ปีค่ะ เพราะมีโอกาสที่ร่างกายจะกำจัดเชื้อได้ค่ะ แต่หากพบเซลล์ผิดปกติ โดยเป็นความผิดปกติในระยะก่อนมะเร็ง การรักษาคือการตัดปากมลูกออกบางส่วน ซึ่งก็จะทำให้หายขาดได้ค่ะ